Diari Oficial de la Generalitat Valenciana


Sumari del DOGV 4612, del 21-10-2003 (2003/11087)

ORDRE d'1 d'octubre de 2003, de la Conselleria d'Economia, Hisenda i Ocupació, per la qual s'efectua ampliació de dotació pressupostària destinada a finançar la concessió de subvencions de diversos programes de Foment de l'Ocupació per a l'exercici 2003.
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4612

Data del DOGV
:   21-10-2003

Secció del DOGV
:   III. CONVENIS I ACTES - E) CONCESSIÓ DE SUBVENCIONS ADMINISTRATIVES

Número del document
:   2003/11515


Data del document
:   01-10-2003

Organisme emissor
:   Conselleria d'Economia, Hisenda i Ocupació

Tipus de document
:   Ordre

Anàlisi jurídica

 Descriptors 

:   * suport econòmic
    * atur femení
    * guarda de xiquets
    * ordenació de l'horari de treball
    * jove
    * administració local
    * ajuda pública
    * treballador d'edat avançada
    * societat sense fins de lucre
    * treball estacional
    * universitat
    * cambra de comerç i indústria
    * atur juvenil
    * empresa privada
    * lluita contra l'atur
    * discapacitat
    * ajuda a l'ocupació
    * manteniment de l'ocupació
    * atur de llarga duració
    * dona
    * exclusió social

ORDRE d'1 d'octubre de 2003, de la Conselleria d'Economia, Hisenda i Ocupació, per la qual s'efectua ampliació de dotació pressupostària destinada a finançar la concessió de subvencions de diversos programes de Foment de l'Ocupació per a l'exercici 2003. [2003/X11138]
  
L'Ordre de 14 d'abril de 2003, de la Conselleria d'Economia, Hisenda i Ocupació (DOGV núm. 4.483, de 18 d'abril) donava publicitat a les línies de crèdit i a l'import global màxim destinat a finançar la concessió de subvencions de diversos programes de Foment d'Ocupació per a l'exercici 2003. Aquestos programes es troben regulats per sengles ordres de 30 de desembre de 2002, de la Conselleria d'Economia, Hisenda i Ocupació (DOGV núm. 4.419, de 16 de gener de 2003), per les quals es regulen i convoquen subvencions destinades a la implantació de plans integrals d'ocupació per a determinats col·lectius amb especials dificultats d'inserció laboral i per a dones desocupades, respectivament.
  
D'altra banda, l'Ordre de 9 de maig de 2003, de la Conselleria d'Economia, Hisenda i Ocupació (DOGV núm. 4.502, de 19 de maig) i l'Ordre de 5 de juny de 2003, de la Conselleria d'Economia, Hisenda i Ocupació (DOGV núm. 4.524, de 18 de juny), donaven publicitat a les línies de crèdit i a l'import global màxim destinat a finançar la concessió de subvencions del Programa de Foment de l'Ocupació Estable i altres Mesures de Suport a la Creació d'Ocupació per a l'exercici 2003, programa que es troba regulat per Ordre de 30 de desembre de 2002, de la Conselleria d'Economia, Hisenda i Ocupació (DOGV núm. 4.421, de 20 de gener del2003).
  
Com que hi ha una bona acceptació dels programes d'ocupació per part d'entitats ocupadores, entitats col·laboradores i persones en situació de desocupació, tenint en compte el gran volum de sol·licituds registrades fins a la data, i en previsió de què es puguen presentar fins a l'acabament del termini de presentació de sol·licituds, es considera convenient destinar recursos addicionals per a poder atendre totes les sol·licituds d'ajuda que siguen presentades per entitats ocupadores, beneficiàries d'aquestes noves ajudes, i ampliar les dotacions pressupostàries destinades a determinats programes ja que hi ha en l'actualitat disponibilitat pressupostària.
  
Per allò que s'ha exposat, i segons el que disposa l'article 47.11 del Text Refós de la Llei d'Hisenda Pública de la Generalitat Valenciana, aprovat pel Decret Legislatiu de 26 de juny de 1991, mitjançant una ordre es donarà publicitat a les línies de subvenció que financen la concessió d'ajudes de naturalesa corrent o de capital i a l'import global màxim que s'hi destina.
  
En virtut d'això, i de conformitat amb el que disposa l'article 35 de la Llei 5/1983, de Govern Valencià, i d'acord amb el que preveu el Decret 112/2003, d'11 de juliol, del Consell de la Generalitat, pel qual s'aprova el Reglament Orgànic i Funcional de la Conselleria d'Economia, Hisenda i Ocupació,
  
ORDENE
  
Article únic
  
Ampliar la dotació pressupostària destinada a finançar diverses mesures de foment de l'ocupació per a l'exercici 2003, de conformitat amb el que estableix la Llei 12/2002, de 27 de desembre, de Pressupostos de la Generalitat Valenciana per a l'any 2003, a càrrec de la secció, el programa, les línies i els imports que s'indiquen tot seguit:
  
El programa d'ajudes regulat en l'article 8, capítol II, de l'Ordre de 30 de desembre de 2003, per la qual es regulen i convoquen subvencions destinades a la implantació de plans integrals d'ocupació per a determinats col·lectius amb especials dificultats d'inserció laboral per a l'exercici 2003 (Pla Integral d'Ocupació per a Persones amb Risc d'Exclusió Social), es finançarà a càrrec de la secció 06.31, subprograma 322.51 «Foment de l'Ocupació», capítol IV, codi línia T4154000, per un import global màxim de 118.500,00 euros, la qual cosa suposa un increment de 42.500,00 euros respecte de la dotació anterior, dels quals 29.750,00 euros són finançats pel Fons Social Europeu.
  
El Programa d'ajudes regulat en l'article 7, capítol II, de l'Ordre de 30 de desembre de 2003, per la qual es regulen i convoquen subvencions destinades a la implantació de plans integrals d'ocupació per a dones desocupades per a l'exercici 2003 (Pla Integral d'Ocupació per a Dones amb Risc d'Exclusió Social), es finançarà a càrrec de la secció 06.31, subprograma 322.51 «Foment de l'Ocupació», capítol IV, codi línia T4154000, per un import global màxim de 118.500,00 euros, la qual cosa suposa un increment de 42.500,00 euros respecte de la dotació anterior, dels quals 29.750,00 euros són finançats pel Fons Social Europeu.
  
Les ajudes destinades al foment d'ocupació estable, regulades en el títol III de l'Ordre de 30 de desembre de 2002, de la Conselleria d'Economia, Hisenda i Ocupació, per la qual es convoquen les ajudes del Programa de Foment de l'Ocupació Estable i altres Mesures de Suport a la Creació d'Ocupació per a l'exercici 2003 (Foment Ocupació Desocupats Llarga Duració), es finançaran a càrrec de la secció 06.31, subprograma 322.51 «Foment de l'Ocupació», capítol IV, codi línia T5605000, per un import global màxim de 892.419,00 euros, la qual cosa suposa un increment de 446.209,00 euros respecte de la dotació anterior, dels quals 290.035,85 euros són finançats pel Fons Social Europeu.
  
Les ajudes destinades al foment d'ocupació estable per a desocupats majors de 45 anys, regulades en el títol III de l'Ordre de 30 de desembre de 2002, de la Conselleria d'Economia, Hisenda i Ocupació, per la qual es convoquen les ajudes del Programa de Foment de l'Ocupació Estable i altres Mesures de Suport a la Creació d'Ocupació per a l'exercici 2003 (Foment Ocupació Estable), es finançaran a càrrec de la Secció 06.31, subprograma 322.51 «Foment de l'Ocupació», capítol IV, codi línia T5609000, per un import global màxim de 1.246.531,00 euros, la qual cosa suposa un increment de 400.000,00 euros respecte de la dotació anterior, dels quals 260.000,00 euros són finançats pel Fons Social Europeu.
  
DISPOSICIÓ FINAL
  
Primera
  
La present ordre entrarà en vigor l'endemà de la publicació en el Diari Oficial de la Generalitat Valenciana.
  
Segona
  
Contra el present acte, que esgota la via administrativa, les persones interessades podran interposar-hi recurs contenciós administratiu en el termini de dos mesos a comptar des de l'endemà de la publicació, davant la Sala Contenciosa Administratiu del Tribunal Superior de Justícia de la Comunitat Valenciana, d'acord amb el que estableixen els articles 10.1.a) i 46.1 de la Llei 29/1998, de 13 de juliol, reguladora de la Jurisdicció Contenciosa Administrativa o, potestativament, recurs de reposició davant aquest mateix òrgan en el termini d'un mes, computat en els termes exposats, de conformitat amb el que disposen els articles 116 i 117 de la Llei 30/1992, de Règim Jurídic de les Administracions Públiques i del Procediment Administratiu Comú, en la redacció donada per la Llei 4/1999, de 13 de gener, sense perjuí de la possibilitat que les persones interessades puguen exercir, si és procedent, qualsevol altre que consideren procedent.
  
València, 1 d'octubre de 2003
  
El conseller d'Economia, Hisenda i Ocupació,